ฟุตบอลยูลีก

**ยูลีก** () หรือ **ไทยแลนด์ยูนิเวอร์ซิตี้ลีก** (Thailand University League) เป็นการแข่งขันฟุตบอลระหว่างทีมฟุตบอลสถาบันอุดมศึกษาในประเทศไทย 

## ประวัติ
ยูลีกจัดครั้งแรกในปี พ.ศ. 2540 และจัดต่อเนื่องกันมาทุกปี โดยบริษัท ยูลีก อินเตอร์เนชั่นแนล จำกัด นอกจากนี้ยังมีการแข่งขัน วอลเลย์บอลยูลีก และประกวดมิสยูลีก 

จำนวนทีมที่ร่วมแข่งขันในฟุตบอลยูลีกแต่ละปีจะแตกต่างกันไปขึ้นอยู่กับการเชิญจากทางบริษัทยูลีก และทีมทั้งหมดจะมาจากกรุงเทพเนื่องจากงบประมาณการเดินทางที่จำกัด 

การแข่งขันยูลีกครั้งที่ 6 จัดขึ้น โดยมี มหาวิทยาลัยเกษตรศาสตร์ เป็นเจ้าภาพ โดยมี 12 มหาวิทยาลัยเข้าร่วมแข่งขัน ได้แก่
จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยมหิดล มหาวิทยาลัยรามคำแหง มหาวิทยาลัยกรุงเทพ มหาวิทยาลัยศรีประทุม มหาวิทยาลัยธุรกิจบัณทิตย์ มหาวิทยาลัยรังสิต วิทยาลัยรัตนบัณทิต สถาบันราชภัฏจันทรเกษม สถาบันราชภัฏสวนดุสิต และ มหาวิทยาลัยเกษตรศาสตร์

การแข่งขันยูลีกครั้งที่ 10 จัดขึ้นระหว่างวันที่ 7 พฤศจิกายน พ.ศ. 2549-14 กุมภาพันธ์ พ.ศ. 2550 โดยจัดขึ้นที่ มหาวิทยาลัยรัตนบัณฑิต โดยในครั้งนี้มีทีมร่วม 20 ทีม โดยจัดการแข่งขันออกเป็น 4 สาย ได้แก่ 
* สาย 1 มี มหาวิทยาลัยศรีปทุม มหาวิทยาลัยเทคโนโลยีราชมงคลธัญบุรี มหาวิทยาลัยรามคำแหง มหาวิทยาลัยหอการค้าไทย และ โรงเรียนนายร้อยตำรวจ
* สาย 2 มี สถาบันพลศึกษากรุงเทพ มหาวิทยาลัยรัตนบัณฑิต มหาวิทยาลัยราชภัฏพระนคร มหาวิทยาลัยเกริก มหาวิทยาลัยราชภัฏจันทรเกษม
* สาย 3 มี มหาวิทยาลัยเกษมบัณฑิต มหาวิทยาลัยธุรกิจบัณฑิตย์ วิทยาลัยปทุมธานี สถาบันเทคโนโลยีพระจอมเกล้าพระนครเหนือ และ วิทยาลัยเซาธ์อีสบางกอก 
* สาย 4 มี วิทยาลัยนอร์ทกรุงเทพ มหาวิทยาลัยมหิดล มหาวิทยาลัยเซนต์จอห์น วิทยาลัยกรุงเทพธนบุรี และ วิทยาลัยเทคโนโลยีธนบุรี

โดยในการแข่งขันครั้งนี้ 4 มหาวิทยาลัยที่ได้ร่วมแข่งขันเดิมได้ถอนตัว ได้แก่ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยธรรมศาสตร์ และ มหาวิทยาลัยศรีนครินทร์วิโรฒประสานมิตร โดยให้เหตุผลว่าระบบการนับแต้มเปลี่ยนไป ที่ทางบริษัทยูลีกให้มีการนับผลชนะการแข่งขัน รวมจากคะแนนฟุตบอล 

ปี พ.ศ. 2550 ยูลีกจัดขึ้นเป็นปีสุดท้ายภายใต้การบริหารของบริษัท ยูลีก อินเตอร์ชันแนล จำกัด ก่อนที่จะมีการมอบสิทธิ์บริหารการแข่งขันให้กับ บริษัท อาร์.เค. มีเดีย โฮลดิ้งส์ จำกัด ตามด้วย แคนนอน, เอไอเอ ในปีต่อ ๆ มา ก่อนที่จะยุติการแข่งขันยูลีกไปในท้ายที่สุดในปี พ.ศ. 2555 และกลับมาจัดการแข่งขันฟุตบอลยูลีกอีกครั้งในปี พ.ศ. 2557 โดย มหาวิทยาลัยเทคโนโลยีพระจอมเกล้าพระนครเหนือ เป็นเจ้าภาพ ในชื่อว่า การแข่งขันฟุตบอลอุดมศึกษา หรือ ยูนิเวอร์ซิตี้ ทัวร์นาเม้นต์  

หลังจากนั้นมีการแข่งขันในระดับเดียวกันเกิดขึ้นอีกหลายรายการ เช่น การแข่งขันกีฬาฟุตบอลยูนิเวอร์ซิตี้ลีก (Thailand Football University League) ที่เริ่มในปี พ.ศ. 2565, การแข่งขันกีฬาฟุตบอลชิงชนะเลิศมหาวิทยาลัยแห่งประเทศไทย (Football Thailand U-Championship) และ ช้าง ยู-แชมเปี้ยน คัพ (Chang U-CHAMPION CUP) 

## ทำเนียบแชมป์

* พ.ศ. 2539 - ยูลีก 1 - มหาวิทยาลัยธุรกิจบัณฑิตย์
* พ.ศ. 2542 - ยูลีก 2 - มหาวิทยาลัยศรีปทุม
* พ.ศ. 2543 - ยูลีก 3 - มหาวิทยาลัยราชภัฏจันทรเกษม
* พ.ศ. 2544 - ยูลีก 4 - มหาวิทยาลัยธุรกิจบัณฑิตย์
* พ.ศ. 2545 - ยูลีก 5 - มหาวิทยาลัยกรุงเทพ
* พ.ศ. 2546 - ยูลีก 6 - มหาวิทยาลัยสวนดุสิต
* พ.ศ. 2547 - ยูลีก 7 - มหาวิทยาลัยราชภัฏพระนคร
* พ.ศ. 2548 - ยูลีก 8 - มหาวิทยาลัยกรุงเทพ
* พ.ศ. 2549 - ยูลีก 9 - มหาวิทยาลัยอีสเทิร์นเอเชีย
* พ.ศ. 2550 - ยูลีก 10 - วิทยาลัยกรุงเทพธนบุรี
* พ.ศ. 2551 - ยูลีก 11 - มหาวิทยาลัยธุรกิจบัณฑิตย์
* พ.ศ. 2552 - ยูลีก 12 - มหาวิทยาลัยธนบุรี
* พ.ศ. 2553 - แคนนอน ยูลีก 13 - *ไม่ทราบผลการแข่งขัน*
* พ.ศ. 2554 - แคนนอน ยูลีก 14 - จุฬาลงกรณ์มหาวิทยาลัย
* พ.ศ. 2555-56 - *ไม่ทราบผลการแข่งขัน*
* พ.ศ. 2557 - สตาร์ท พลัส ซิงค์ ยูนิเวอร์ซิตี้ ทัวร์นาเม้นต์ ครั้งที่ 1 - มหาวิทยาลัยมหิดล
* พ.ศ. 2558 - คูล ยูนิเวอร์ซิตี้ ทัวร์นาเม้นต์ ครั้งที่ 2 - มหาวิทยาลัยราชพฤกษ์
* พ.ศ. 2559 - ยูนิเวอร์ซิตี้ ทัวร์นาเม้นต์ ครั้งที่ 3 -
* พ.ศ. 2560 - ยูนิเวอร์ซิตี้ ทัวร์นาเม้นต์ ครั้งที่ 4
* พ.ศ. 2561 - ยูนิเวอร์ซิตี้ ทัวร์นาเม้นต์ ครั้งที่ 5 -
* พ.ศ. 2562 - ยูนิเวอร์ซิตี้ ทัวร์นาเม้นต์ ครั้งที่ 6 -
* พ.ศ. 2563 - ยูนิเวอร์ซิตี้ ทัวร์นาเม้นต์ ครั้งที่ 7 -
* พ.ศ. 2565 - ยูนิเวอร์ซิตี้ ทัวร์นาเม้นต์ ครั้งที่ 8 - มหาวิทยาลัยนอร์ทกรุงเทพ 

## อ้างอิง

## แหล่งข้อมูลอื่น
* ตารางการแข่งขันฟุตบอลยูลีกครั้งที่ 10 
* ข่าว และรูปแบบการแข่งขันฟุตบอลยูลีกครั้งที่ 10

หมวดหมู่:ลีกกีฬาในประเทศไทย
หมวดหมู่:การแข่งขันฟุตบอลลีกในประเทศไทย
หมวดหมู่:กิจกรรมมหาวิทยาลัย
หมวดหมู่:กีฬานักเรียนในประเทศไทย